钦定古今图书集成/明伦汇编/氏族典/第041卷 > 《廖用贤尚友录》 > 支可大
## 钦定古今图书集成/明伦汇编/氏族典/第041卷 > 《廖用贤尚友录》 > 支可大

按《苏州府志》：“可大，字有功，昆山人。万历甲戌进士，授
礼部仪制司主事。贵戚大珰请乞事，可大介介自持，
屹不可动。张居正欲引为铨曹，辞不受。出为广东提
学副使，移疾归。起为浙江提学，历江西参政，应天府
丞，升湖广巡抚。时宦者陈奉恣横不法，欲构大狱，可
大揭其诈称陛辞密语，狱乃解。请告归。”